Diari Oficial de la Generalitat Valenciana


Sumari del DOGV 9692, del 27-09-2023 (2023/9574)

Anunci pel qual se sotmeten a nova informació pública les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, corresponents a la infraestructura d'evacuació d'ús exclusiu d'una central fotovoltaica denominada FV Bonalba, amb potència a instal·lar de 2,1782 ZA, a ubicar als termes municipals d'Alacant i Mutxamel (Alacant). Expedient ATALFE/2020/94.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9692

Data del DOGV
:   27-09-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/9574


Data del document
:   13-09-2023

Organisme emissor


Tipus de document
:   Anunci

Descriptors 

:   * Conselleria de Innovación, Industria, Comercio y Turismo
    * Conselleria d'Innovació, Indústria, Comerç i Turisme
    * pla d'urbanisme

Anunci pel qual se sotmeten a nova informació pública les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, corresponents a la infraestructura d'evacuació d'ús exclusiu d'una central fotovoltaica denominada FV Bonalba, amb potència a instal·lar de 2,9518 PO, a ubicar als termes municipals d'Alacant i Mutxamel (Alacant). Expedient ATALFE/2020/94. [2023/9574]  
  
  
Als efectes previstos en:  
- el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica;  
- la Llei 24/2013, de 26 de desembre, del sector elèctric;  
- el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica;  
  
- la Llei 21/2013, de 9 de desembre, d'avaluació ambiental i en el Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'impacte ambiental;  
  
- la Llei 43/2003, de 21 de novembre, de forests;  
- la Llei 14/2003, de 10 d'abril, de patrimoni de la Generalitat, respecte a la utilització i aprofitament dels béns de domini públic;  
  
- i la Llei 39/2015, d'1 d'octubre, del procediment administratiu comú de les administracions públiques, se sotmeten a informació pública les sol·licituds d'autorització d'implantació en sòl no urbanitzable, d'autorització administrativa prèvia, d'autorització administrativa de construcció de la instal·lació elèctrica que s'indica:  
Peticionari: Fotovoltaica Monte Olimpo, SL, NIF K05187583 i domicili social al c/ Puente Alberca, núm. 6, baixos, CP 30883 - Lorca (Múrcia).  
Tipus de central elèctrica: central fotovoltaica denominada PFV Bonalba, amb potència a instal·lar 2,996 MW, incloses les seues infraestructures d'evacuació.  
Emplaçament d'infraestructura d'evacuació d'ús exclusiu:  
- Del polígon 6, les parcel·les 60 i 9003 del terme municipal d'Alacant (Alacant).  
- Del polígon 7, les parcel·les 71, 9016 i 9017, carrers de la urbanització Bonalba, i les parcel·les de naturalesa urbanoindustrial 6113274CL7233S5940UB del terme municipal de Mutxamel (Alacant).  
  
L'expedient va ser sotmés al tràmit d'informació pública i consultes corresponents per un termini de 30 dies, d'acord amb les previsions dels articles 23 i 24 del Decret llei 14/2020, de 7 d'agost, del Consell de la Generalitat. A aquest efecte, es va publicar un anunci en el Diari Oficial de la Generalitat Valenciana de data 27 de gener de 2022 i en el Butlletí Oficial de la Província d'Alacant de data 11 de gener de 2022.  
  
A causa de les modificacions substancials produïdes en la instal·lació per diferents informes i/o consultes realitzades als organismes/administracions amb béns o drets a càrrec seu afectats per la instal·lació elèctrica o a les al·legacions efectuades, es va procedir a aquesta nova informació pública.  
Per la qual cosa, l'expedient va ser sotmés a un nou tràmit d'informació pública i consultes corresponents per un termini de 30 dies, d'acord amb les previsions dels articles 23 i 24 del Decret llei 14/2020, de 7 d'agost, del Consell de la Generalitat. A aquest efecte, es va publicar un anunci en el Diari Oficial de la Generalitat Valenciana de data 1 de setembre de 2022 i en el Butlletí Oficial de la Província d'Alacant de data 12 d'agost de 2022.  
A causa de les modificacions substancials produïdes en la infraestructura d'evacuació per diferents informes i/o consultes realitzades als organismes/administracions amb béns o drets a càrrec seu afectats per la instal·lació elèctrica o a les al·legacions efectuades, és procedent a aquesta nova informació pública de la proposta d'infraestructura d'evacuació modificada.  
Òrgan competent per a autoritzar la instal·lació: Servei Territorial d'Indústria, Energia i Mines de la Conselleria d'Innovació, Indústria, Comerç i Turisme.  
Documents sotmesos a informació pública:  
- Projecte infraestructura evacuació. Denominació: «Nova línia subterrània de mitjana tensió s.c. 20 kV des de PFV Bonalba fins a centre de seccionament per a evacuació d'electricitat. Terme municipal de Mutxamel i Alacant (Alacant)».  
- Separates dirigides a:  
• Ajuntament d'Alacant.  
• Ajuntament de Mutxamel.  
Pressupost: 238.809,52 € (només de la línia d'evacuació d'ús exclusiu).  
Característiques principals:  
Instal·lació fotovoltaica: la central fotovoltaica denominada FV Bonalba de 2,8665 MWp està composta per un camp generador de 4.550 mòduls fotovoltaics de 630 Wp, muntats directament sobre el sòl en estructura fixa bipal inclinada 15°. Aquests mòduls fotovoltaics es connecten amb 1 inversor de 3.300 kW. Això suposa una potència nominal de mòduls de 2.8665 kW, però el conjunt de tots els inversors estarà limitat, a través d'un PPC independent, a 2.860 kW. Al seu torn, els inversors es connecten amb la part de baixa tensió dels transformadors per a elevar la tensió i cel·les de mitjana tensió. S'instal·larà una nova línia subterrània amb conductor HEPRZ1 12/20 kV H16 3x(1x240) mm², de longitud total 2.8908 m, per a connectar amb un nou centre de seccionament.  
Línia elèctrica subterrània de 20 kV, que se cedirà al gestor de la xarxa de distribució i-DE Redes Eléctricas Inteligentes de 157 m de longitud entre el centre de seccionament i el punt de connexió amb la xarxa de distribució i doble conductor del tipus HEPRZ1 12/20 kV 3x(1x240) mm² Al.  
El punt de connexió de la central amb la xarxa de distribució es realitzarà amb un entroncament a la línia existent en el tram entre el CT Mati 14 i el CT la Nit 5 de l'LSMT existent Bonalba de 20 kV de l'ST Cantalar subjacent del nuc de la xarxa de transport el Cantalar 220 kV.  
Finalitat: generació d'energia elèctrica mitjançant una instal·lació solar fotovoltaica, així com la seua evacuació a la xarxa de distribució d'energia elèctrica.  
La documentació serà exposada per a consulta pública en la següent adreça electrònica: http://cindi.gva.es/web/energia/alacant, en castellà, i http://cindi.gva.es/va/web/energia/alacant, en valencià, en l'apartat «Informació pública», disponibles l'endemà de la publicació.  
Cosa que es fa pública perquè se'n prenga coneixement i perquè totes aquelles persones físiques o jurídiques que es consideren afectades en els seus drets puguen examinar la documentació assenyalada en l'adreça electrònica indicada https://cindi.gva.es/es/web/energia/alacant, així com dirigir a l'esmentat servei territorial les al·legacions que es consideren oportunes en el termini de quinze (15) dies hàbils, comptats a partir de l'endemà de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint al següent enllaç https://www.gva.es/es/inicio/procedimientos'id\_proc=15896&version=amp, o a través de qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
Segons la modificació realitzada, en virtut del Decret llei 1/2022, de 22 d'abril, de mesures urgents en resposta a l'emergència energètica i econòmica originada a la Comunitat Valenciana per la guerra d'Ucraïna, de l'article 33.1 del Decret llei 14/2020, de 7 agost, del Consell, els projectes amb una potència de generació menor o igual a 10 MW tindran caràcter prioritari i es tramitaran pel procediment d'urgència, d'acord amb la Llei 39/2015, de procediment administratiu comú de les administracions públiques. Per tot això, l'aplicació al procediment de la tramitació d'urgència redueix a la meitat els terminis establits per al procediment ordinari, excepte els relatius a la presentació de sol·licituds i recursos, segons s'indica en l'article 33 de l'esmentada llei.  
  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.  
  
Alacant, 13 de setembre de 2023.- La cap del Servei Territorial d'Indústria, Energia i Mines d'Alacant: Rosa María Aragonés Pomares.